S'estableixen les aportacions de capital a càrrec del Departament de Salut, que actua a través del CatSalut, destinades a la generació de les condicions adequades per assolir l'equilibri econòmic i financer de l'Hospital Clínic.
El Govern de la Generalitat ha autoritzat la subscripció del conveni regulador i les despeses d'abast plurianual que s'hi associen.
Per tal de compensar el 83,53% del deute històric de l'Ajuntament de Barcelona es preveu una aportació fins un import màxim de 101.440.000 euros (entre les anualitats de 2015 i 2025), corresponent assumir l'import restant del deute a l'Hospital Clínic (20.000.000 d'euros).
Per tal de compensar la despesa financera derivada dels préstecs, es disposa que el CatSalut realitzi transferències corrents per un import estimat de 16.520.000 euros (entre els anys 2015 i 2025).
L'objectiu de millora de l'accessibilitat abasta l'atenció d'urgències d'atenció primària, l'atenció a les drogodependències, la salut mental i l'atenció a les malalties tropicals importades.
A aquests efectes es relacionen les actuacions a desenvolupar en els diversos dispositius assistencials, s'estableixen les fases i continguts de la reordenació i els costos previstos, així com les condicions d'ús futur d'alguns dels centres implicats.
S'estableix un marc general de col·laboració entre ambdues parts destinat a permetre la participació de professionals del CatSalut en futures activitats formatives d'interès mutu en matèria de farmàcia i medicament, sota finançament d'Ipsen.
A aquests efectes es regulen els circuits per facilitar-ho (via convenis específics de desplegament) sota criteris objectius i que permetin vetllar per les necessitats públiques, equiparables als utilitzats amb la resta del sector sense exclusions ni limitacions a d'altres col·laboracions, i en termes de plena voluntarietat.
No comporta obligacions econòmiques i es contempla explícitament que de la seva subscripció no se'n deriva cap avantatge en les relacions de l'empresa farmacèutica amb el CatSalut fora de l'àmbit estricte de la col·laboració.
La col·laboració s'emmarca en la normativa reguladora d'una prova pilot per a la implantació d'un sistema de compra de serveis en base poblacional en l'àmbit de la Garrotxa.
Les entitats proveïdores de serveis assistencials es comprometen a assolir un seguit d'objectius globals a partir d'una principis de desenvolupament específics, ambdues categories identificades al propi conveni.
Es delimiten igualment els paràmetres pressupostaris (a partir de la mitjana de despesa sanitària per habitant amb un factor corrector de 0,79).
S'estén el projecte de col·laboració fins al 31 de desembre de 2015 amb el manteniment de les seves bases.
El finançament correspon íntegrament a l'entitat Roche, que l'amplia amb una quantitat de 54.600 euros.
El CatSalut confirma l'interès en la continuïtat del projecte i no assumeix cap obligació de contingut econòmic en virtut del marc de col·laboració ni del present annex.
L'activitat d'extracció de teixits s'atribueix a BST i s'articula en dues fases (circuit de comunicació, gestió i coordinació / posada en marxa del procediment d'extracció multiteixit), detallades en un pla d'implementació.
S'assignen les responsabilitat i tasques corresponents a cada part, corresponent a BST fer front a les despeses.
L'aplicació del conveni té com a finalitat contribuir a la generació de les condicions adequades per assolir l'equilibri econòmic i financer del CMPS.
L'evolució de l'entitat i l'avaluació de la col·laboració amb altres institucions públiques (Ajuntament de Barcelona i Diputació de Barcelona) comporta l'ajustament dels compromisos.
El Govern ha autoritzat la modificació del conveni i la realització de despeses amb abast plurianual que s'hi vinculen.
Mitjançant aquesta modificació, s'actualitzen els imports de la dotació d'aportacions de capital al CMPS previstes fins a 2017 (per un total de 66.779.004,37 euros) a càrrec del CatSalut, destinades a compensar el dèficit de l'entitat producte de compromisos de l'Ajuntament de Barcelona i la Diputació de Barcelona i finançar l'endeutament producte d'inversions en infraestructures.
La Fundació Cellex va impulsar i finançar la construcció i l'equipament del centre Cellex, ubicat al recinte de l'Hospital Universitari Vall d'Hebron, com a infraestructura destinada a l'equipament i la recerca en el camp de la salut, de conformitat amb el conveni subscrit amb aquest objecte en data 20 de novembre de 2012.
El present conveni regula la donació efectuada al CatSalut, amb el compromís explícit de la seva destinació a la investigació científica, i concretament a la recerca oncològica vinculada de forma preferent a l'Hospital Universitari Vall d'Hebron.
El CatSalut posa a disposició de la Fundació VHIO el Centre Cellex, amb les seves instal·lacions i equipaments, per a la realització d'activitats d'investigació i innovació tecnològica en matèria d'oncologia mèdica en col·laboració amb l'Hospital Universitari de la Vall d'Hebron.
L'autorització d'ús s'estableix per un termini de 30 anys i amb caràcter gratuït.
El conveni regula igualment els compromisos i obligacions de la Fundació VHIO en quant a conservació, manteniment i altres deures.
Es facilita un instrument de col·laboració entre les entitats del sector públic de la salut de la Generalitat, obert a la totalitat del SISCAT, per aplicar estratègies de contractació pública agregada.
La seva prioritat és establir mecanismes per licitar de manera conjunta subministraments i serveis necessaris al compliments dels seus fins particulars dins el sistema públic de salut.
Persegueix igualment l'optimització dels recursos i les eines de treball disponibles.
D'acord amb això, s'estableix una metodologia unificada per a la definició del catàleg objecte de compra conjunta i una sistemàtica d'implementació per activar les licitacions.
Les actuals relacions assistencials entre el CatSalut i MUTUAM (que succeeix Montepio Textil), distribuïdes per àmbits geogràfics, s'estableixen mitjançant clàusules addicionals al conveni de 1988 (les últimes subscrites al 2014).
La incidència de noves variables, la disminució gradual d'activitat i l'aplicació d'un model de base territorial poc adequat per a la distinció de col·lectius en funció de definicions subjectives, aconsellen la denúncia parcial del conveni, exclusivament pel que fa a l'àmbit territorial identificat.
Malgrat l'instrument jurídic sigui una resolució, es considera que la seva vinculació directa als efectes d'un conveni aconsellen el seu coneixement en aquesta relació.
IRBLleida promou la convocatòria d'ajuts per a la contractació durant un any de nous professionals que hagin acabat el període de formació especialitzada, en funció de les bases reguladores preestablertes.
La Diputació de Lleida es compromet a aportar 27.930,00 euros per cada investigador beneficiari del Programa Post-Mir 2015, fins a un import màxim de 279.300 euros.
Els pactes del conveni regulen el procediment de justificació i pagament de la subvenció.
L'empresa pública ICO es compromet a la realització durant el 2015 de diverses inversions, el projecte executiu de les quals ha estat revisat pel CatSalut, amb subjecció a la normativa de contractació pública, per un import total de 500.000 euros.
El CatSalut es compromet al reintegrament d'aquesta quantitat amb càrrec al seu pressupost d'inversions un cop ICO n'hagi acreditat la realització.
Es regula la transformació de l'estructura orgànica de l'Hospital Clínic i Provincial de Barcelona (regulat a través de Decret de 10 d'octubre de 1952) en un consorci de naturalesa pública integrat pel CatSalut i la Universitat de Barcelona, donant compliment a la disposició addicional quarta de la Llei 2/2014, de 27 de gener, de mesures fiscals, administratives, financeres i del sector públic.
Es preveu la continuïtat íntegra de les relacions laborals preexistents, el reconeixements de la participació en la governança del coneixement clínic i la subrogació universal els béns, drets i deures de l'antic Hospital (incloent el conveni de serveis assistencials per compte del CatSalut), entre d'altres mesures.
El Govern de la Generalitat va autoritzar la constitució i l'aprovació dels Estatuts de la nova entitat en data 14 de juliol de 2015 i se li va donar coneixement de la subscripció d'aquest conveni.
Es regulen les condicions de la cessió gratuïta d'ús a l'Hospital Clínic de Barcelona, mitjançant l'adscripció (sense afectar-ne la titularitat, que continua corresponent a la Universitat de Barcelona), de l'edifici on s'ubica aquest centre (carrer Villarroel, 107, de Barcelona).
El reconeixement de les facultats d'ús s'associa preceptivament a la seva destinació al compliment de les activitats assistencials, de recerca, innovació o docència en l'àmbit de la salut contemplades als Estatuts de l'Hospital Clínic de Barcelona.
Són per compte i càrrec de l'Hospital Clínic de Barcelona les despeses de manteniment, conservació, reparació i obligacions tributàries vinculades a la possessió.
El conveni regula la resta d'aspectes tècnics (protecció jurídica, causes de desascripció, comissió de seguiment).
Es va donar coneixement al Govern de la Generalitat de la subscripció d'aquest conveni.
Es persegueix un marc de decisió multicriteri per a l'avaluació de tecnologies sanitàries que ha d'ajustar-se a la política farmacèutica del CatSalut, el qual assumeix la responsabilitat de la coordinació del projecte.
Omakase Consulting aporta els recursos financers per al desenvolupament del projecte (els continguts del qual es fixen a través d'un annex tècnic), que en el cas que generi drets de propietat intel·lectual seran de titularitat compartida.
No hi ha cap compromís econòmic atribuïble al CatSalut.
Mitjançant aquest acord s'actualitzen per al 2015 els annexos del conveni de 2003 amb l'objecte que els beneficiaris d'aquestes entitats mutualistes puguin ser tractats per l'ICS en aquelles zones rurals on no disposin de dispositius assistencials, amb la corresponent compensació econòmica.
Es pacta l'ajustament dels termes de la col·laboració per tal que s'hi reflecteixin les inversions desenvolupades de mutu acord de forma actualitzada (adaptacions assistencials a l'edifici de Santa Caterina) i la regulació de la despesa financera, en el ben entès que es manté sense cap modificació la quantitat total compromesa a càrrec del CatSalut per afrontar aquestes actuacions i la seva distribució en anualitat aprovada pel Govern en data 5 de maig de 2009.
El Govern de la Generalitat ha autoritzat aquesta actualització en data 16 de desembre de 2014.
S'acorden els mecanismes per millorar la prestació assistencial del sistema públic als beneficiaris de PMO a Catalunya, en el ben entès que les despeses que se'n derivin seran objecte del corresponent reemborsament directe al CatSalut per part d'aquesta entitat.
Es preveuen els mecanismes d'identificació, consentiments, nivell de prestacions i gestió dins el sistema (mitjançant compromisos atribuïts a ambdues parts) per facilitar la implementació de la col·laboració en benefici d'aquest col·lectiu de persones.
Els preus aplicables són els determinats amb caràcter general per l'Ordre del Departament de Salut per la qual s'aproven els preus públics del CatSalut (actualment SLT/30/2013, de 20 de febrer).
S'acorden els mecanismes de gestió adequats per facilitar l'accés al sistema de salut de persones sota supòsits de vulnerabilitat extrema, promovent una aplicació ponderada de la Instrucció del CatSalut 10/2012 en matèria d'accés que afronti proporcionalment aquestes situacions d'alta excepcionalitat, tenint en compte igualment l'afectació de la salut pública col·lectiva.
En aquest marc, sense alterar l'ordenament jurídic general, la Creu Roja compta amb els recursos per a la identificació d'aquest tipus d'usuaris.
El CatSalut els emetrà un document provisional d'accés.
Es preveuen els oportuns compromisos entre les parts per gestionar-ho, efectuar el corresponent seguiment i regularitzar la situació.
En data 28 de novembre de 2012 va signar-se un acord sobre facturació electrònica incorporat com a annex al concert d'atenció farmacèutica vigent.
S'opta per donar-lo per resolt, segons les condicions del propi acord, en el ben entès que el CCFC es compromet a presentar una memòria de les activitats desenvolupades.
Es modifiquen determinats punts del text refós vigent.
El 3.2 preveu la creació d'un fons titularitat del CCFC, els recursos del qual es destina a finançar actuacions de la cartera de serveis contemplada al concert i a d'altres finalitats (farmàcia comunitària, sinergies recepta electrònica, ús racional del medicament, etc).
El 3.7 preveu mesures de compensació davant perjudicis econòmics producte de possibles endarreriments.
El conveni reconeix la tasca de la comissió tècnica assessora de formulació magistral constituïda per representants del CatSalut, el CCFC, l'Acadèmia de Ciències Mèdiques i la Reial Acadèmia de Farmàcia, la qual ha avaluat la inclusió de nous principis actius.
Els principis actius i els seus usos terapèutics es recullen en Annex.
Es preveu que les oficines de farmàcia ubicades a Catalunya podran prestar-los a les persones assegurades pel CatSalut.
L'any 2008 es va establir un sistema de col·laboració per regular la cessió gratuïta de dades del CMBD que ha estat valorada positivament des d'un punt de vista tècnic per ambdues institucions.
El present conveni actualitza les relacions per abordar una millora del coneixement de la salut local.
En annex es recullen les variables objecte de comunicació (amb compromís de respecte explícit a la normativa de protecció de dades.
El conveni remarca la condició d'interès social compartit excloent qualsevol compromís amb contingut econòmic.
La col·laboració s'insereix en la trajectòria conjunta de l'ICS i GiPSS en aquest àmbit territorial a nivell d'aliança estratègica per a l'aprofitament de sinergies que millorin el servei per a la població de referència.
S'estableixen els pactes destinats a regular l'estructura organitzativa per a la prestació conjunta de la rehabilitació extrahospitalària, en el ben entès que no es modifiquen els convenis i contractes d'encàrrec d'activitat subscrits amb el CatSalut.
S'estableixen els criteris de funcionament en matèria de coordinació (a través d'una comissió de seguiment), recursos humans (sense afectació de les condicions laborals vigents i aplicabilitat de l'art. 8 de la LOPS, entre d'altres), recursos físics, serveis de suport, pactes econòmics, etc.
Es regula el desenvolupament de la fase inicial del projecte, que està previst aplicar en setze ABS gestionades per equips d'atenció primària de les entitats proveïdores de serveis assistencials del sistema públic que subscriuen el present acord marc.
El consentiment explícit de les respectives direccions mèdiques al projecte es recull en un annex específic al conveni.
S'estableixen un grup de coordinació i seguiment, així com les condicions generals de l'actuació, en el ben entès que el seu horitzó és estendre's a d'altres dispositius en etapes posteriors.
El Govern de la Generalitat va prendre coneixement del projecte COMSALUT mitjançant Acord de 30 de juny de 2015.
El CatSalut coordina el projecte a través de la seva Gerència de Farmàcia i del Medicament mentre l'IESE hi aporta un equip de treball, sota la pauta d'ajustar necessitats poblacionals i prioritats en salut.
Es preveu que els drets de propietat intel·lectual derivats del projecte siguin de titularitat compartida.
No s'estableixen contraprestacions econòmiques exigibles entre les parts.
Les parts coincideixen en l'interès de facilitar un accés segur i senzill dels usuaris a LMS.
Amb aquest motiu, estableixen el desenvolupament d'un pilot mitjançant el qual comprovar si la solució d'autenticació mòbil és útil i utilitzable per al ciutadà i si millora les solucions convencionals.
El conveni no atribueix obligacions econòmiques a les parts i estableix els criteris de confidencialitat de la informació i compliment de la normativa de protecció de dades de caràcter personal.
Es regulen les condicions d'utilització de l'hospital per part de la Fundació, en qualitat de titular dels convenis d'encàrrec d'activitat assistencial per compte del CatSalut.
La Fundació es compromet a la destinació dels béns a la prestació d'aquests serveis públics, sense el reconeixement de cap disponibilitat patrimonial sobre els mateixos.
La durada de l'autorització es vincula a la continuïtat dels convenis assistencials públics.
El conveni estableix el Pla de disponibilitat i manteniment del centre a càrrec de la Fundació, i els mecanismes de compensació econòmica amb aquest objecte.
L'Escola és un centre adscrit a la Universitat Autònoma de Barcelona.
S'estableix el projecte formatiu de les pràctiques, la relació amb l'entitat, la figura de la tutoria i l'avaluació de les pràctiques.
El conveni no atribueix drets i obligacions de contingut econòmic exigibles entre les parts.
Les parts coincideixen en la necessitat de pactar un nou ajustament entre el cost actualitzat de les obres/equipaments i les despeses financeres recollits al conveni des de l'inici de la col·laboració al 2003 (s'actualitza el reconeixement de les inversions executades pel CSA i la minoració de les despeses financeres producte de les operacions d'endeutament formalitzades per dur-les a terme).
D'acord amb l'anterior s'estableix el cost total (70.988.290,26 euros) i la despesa plurianual de les aportacions de capital a càrrec del CatSalut previstes entre el 2004 i el 2025, amb una minoració total de 4.123.906,74 euros.
En data 2 de gener de 2013 el CatSalut, la Universitat Autònoma de Barcelona, la Universitat de Barcelona i la Universitat Internacional de Catalunya van formalitzar un marc d'actuació intrauniversitària destinat a promoure la realització de pràctiques d'estudiants en ciències de la salut en l'àmbit de la gestió de trasplantaments.
La subscripció del present conveni concreta la implementació del projecte per al 2015 amb el finançament de beques destinades a aconseguir futurs professionals amb una visió real dels problemes en aquesta matèria i les seves interrelacions.
L'Acadèmia es compromet a dur a terme la convocatòria de set beques entre els estudiants de medicina de les universitats que participen en el projecte, en la difusió de la qual participarà l'AECS, i a la subscripció dels corresponents convenis de cooperació educativa amb les universitats implicades.
Els estudiants realitzaran les pràctiques sota la coordinació de l'OCATT en funció dels objectius del programa de coneixements fixat per al 2015.
Es regula el règim general de les pràctiques, els objectius acadèmics i el règim de les beques.
El CatSalut es compromet a aportar a l'Acadèmia 90.713,00 euros amb càrrec al seu pressupost per al 2015 destinats íntegrament al finançament del projecte.